CELEX: 62012CA0225
Language: da
Date: 2013-11-07 00:00:00
Title: Sag C-225/12: Domstolens dom (Anden Afdeling) af 7. november 2013 — C. Demir mod Staatssecretaris van Justitie (anmodning om præjudiciel afgørelse fra Raad van State — Nederlandene) (Præjudiciel forelæggelse — associeringsaftalen EØF-Tyrkiet — artikel 13 i associeringsrådets afgørelse nr. 1/80 — »standstill« -klausul — begrebet »har opnået opholdstilladelse i henhold til gældende lovgivning« )

11.1.2014   
            
            
               DA
            
            
               Den Europæiske Unions Tidende
            
            
               C 9/9
            
         Domstolens dom (Anden Afdeling) af 7. november 2013 — C. Demir mod Staatssecretaris van Justitie (anmodning om præjudiciel afgørelse fra Raad van State — Nederlandene)
   (Sag C-225/12) (1)
   
   (Præjudiciel forelæggelse - associeringsaftalen EØF-Tyrkiet - artikel 13 i associeringsrådets afgørelse nr. 1/80 - »standstill«-klausul - begrebet »har opnået opholdstilladelse i henhold til gældende lovgivning«)
   2014/C 9/13
   Processprog: nederlandsk
   
      Den forelæggende ret
   
   Raad van State
   
      Parter i hovedsagen
   
   
      Sagsøger: C. Demir
   
      Sagsøgt: Staatssecretaris van Justitie
   
      Sagens genstand
   
   Anmodning om præjudiciel afgørelse — Raad van State — Nederlandene — fortolkning af artikel 13 i afgørelse nr. 1/80 af 19. september 1980 om udvikling af associeringen, som er vedtaget af det associeringsråd, der er oprettet ved aftalen om oprettelse af en associering mellem EØF og Tyrkiet — forbud for medlemsstaterne mod at indføre nye begrænsninger for adgang til arbejdsmarkedet for tyrkiske statsborgere der på deres område har lovligt ophold og beskæftgelse — national lovgivning der fastsætter en materiel og/eller formel betingelse for tyrkiske statsborgeres første adgang til det nationale område — krav om at være i besiddelse af en foreløbig opholdstilladelse inden indrejse til Nederlandene og inden der ansøges om en opholdstilladelse — præmis 85 i Domstolens dom i de forenede sager C-317/01 (Abatay) og C-369/01 (Sahin) (Sml. I 2003, s. 12301)
   
      Konklusion
   
   
               1)
            
            
               Artikel 13 i afgørelse nr. 1/80 af 19. september 1980 om udvikling af associeringen, vedtaget af associeringsrådet oprettet ved aftalen om oprettelse af en associering mellem Det Europæiske Økonomiske Fællesskab og Tyrkiet, som blev undertegnet den 12. september 1963 i Ankara af Republikken Tyrkiet på den ene side og EØF’s medlemsstater og Fællesskabet på den anden side, og som blev indgået, godkendt og bekræftet på Fællesskabets vegne ved Rådets afgørelse 64/732/EØF af 23. december 1963, skal fortolkes således, at når en værtsmedlemsstats foranstaltning har til formål at fastlægge kriterier for tyrkiske statsborgeres lovlige ophold ved at vedtage eller ændre de materielle betingelser for og/eller fremgangsmåden ved disse statsborgeres indrejse, ophold og i givet fald beskæftigelse på dens område, og når disse betingelser udgør en ny begrænsning for udøvelsen af den frie bevægelighed for tyrkiske arbejdstagere i henhold til »standstill«-klausulen i denne artikel, gør alene den omstændighed, at foranstaltningen har til formål at forhindre ulovlig indrejse og ulovligt ophold forud for indgivelse af ansøgning om en opholdstilladelse, det ikke muligt at udelukke anvendelsen af denne klausul.
            
         
               2)
            
            
               Artikel 13 i afgørelse nr. 1/80 skal fortolkes således, at indehavelse af en tilladelse til foreløbigt ophold, som kun er gyldig, indtil der foreligger en endelig afgørelse om opholdsretten, ikke udgør en situation med »opnået opholdstilladelse i henhold til gældende lovgivning«.
            
         
      (1)  EUT C 243 af 11.8.2012.